สวัสดีค่ะ ตอนนี้หนูอายุ17 มีอาการปวดหัวรุนแรง ตึงที่คอและอาเจียนออกมาค่ะ บางครั้งต้องล้วงคออาเจียนเลยก็มีแต่พอได้อาเจียนแล้วอาการที่ปวดหัวอยู่ดีก็ดีขึ้นมากๆค่ะ ซึ่งไปพบเภสัชแล้วบอกอาการคุณบอกเป็นไมเกรนแล้วจัดยาให้ค่ะ อาการปวดหัวจะเป็นช่วงเวลาเรียนคาบ3-4จะเริ่มมีอาการแล้วค่ะ ความถี่ของการคือเป็น3-4วันเลยในช่วงที่เรียน ซึ่งหนูก็สังเกตอาการของตัวเองอยู่เสมอค่ะว่าอะไรเป็นปัจจัย นั่นก็คือกลิ่นน้ำหอม สถานที่ๆคนเยอะ เสียงดัง ความร้อน แน่นอนค่ะว่าหนูไม่สามารถเลี่ยงได้เลย เพราะอยู่โรงเรียนมันมีปัจจัยนั้นทุกอย่าง อยากทราบคำแนะนำดีๆค่ะคุณยังมีหนทางที่จะทำให้อาการไม่ให้เกิดอาการบ้างไหมคะ ปล.ทานยาที่เภสัชให้มาแต่บางครั้งก็ทนไม่ไหวเลยต้องไปอาเจียนออกก่อนทำให้ยาไม่แสดงผลค่ะ
สวัสดีค่ะ อาการปวดศีรษะ ตึงที่คอ อาเจียนออกมาดังกล่าวมานั้น อาจจะเกิดจาก การปวดหัวจากไมเกรน ซึ่งเป็นการปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย มีความสัมพันธ์กับรอบเดือนได้ อาจมีสาเหตุกระตุ้นเช่นแสง เสียง การพักผ่อนน้อย เป็นต้น สาเหตุอื่นๆเช่น ปวดจากกล้ามเนื้อหรือเส้นเอ็นรอบๆศีรษะมีการตึงตัวจากการใช้งาน แต่ก็ไม่ควรมีอาเจียนเด่นมากนัก หรือการปวดจากสาเหตุในสมองเช่นมีเนื้องอกในสมอง มักปวดตอนเช้า มีอาเจียนพุ่ง และเป็นโรคที่พบได้ค่อนข้างน้อยเบื้องต้นให้นอนพักผ่อนมากๆ ควรนอนในที่สงบ ไม่มีสิ่งรบกวน สามารถรับประทานยาแก้อักเสบที่ไม่ใช่สเตียรอยด์เพื่อบรรเทาอาการได้ และที่สำคัญควรหลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นได้ควรไปพบแพทย์หากปรับพฤติกรรมแล้วยังไม่ดีขึ้น กินยาก็ไม่ทุเลา ปวดจนรบกวนการใช้ชีวิต มีอาเจียนมากจนอ่อนเพลีย เพราะอาจเป็นไมเกรนชนิดรุนแรง หรือมีสาเหตุทางสมองอื่นๆที่ต้องตรวจเพิ่มเติมต่อไป